
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 130
                                                                din 30 iulie 2020
    privind casarea mijloacelor fixe şi a obiectelor de inventar din evidenţele 
                                                            Spitalului Municipal Sighişoara

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 17.125/20.07.2020 şi la Consiliul Local Sighișoara cu nr. 17.568/24.07.2020, de referatul de aprobare, înregistrat cu nr. 17.124/20.07.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere:

· Nota de constatare cu nr. 4/02.10.2019 a S.C. Electro Sit S.R.L. Sighisoara, înregistrată la Spitalul Municipal Sighişoara cu nr. 4.117/02.10.2019 privind defecțiunile constate la un bun mobil al Spitalului Municipal Sighişoara;

· Informarea de constatare cu nr. 720 din data de 06.02.2020 a firmei I.I. GHEAJA ALIN din Sighișoara privind aparatura hardware;

· Procesul - verbal de constatare cu nr. 9/11.02.2020 a Centrului Service de Aparatură Medicală Târgu Mureș privind aparatura medicală;

· Memoriul Justificativ al Comisiei de casare din cadrul Spitalului Municipal Sighişoara, înregistrat cu nr. 760/14.02.2020;

· Tabelul centralizator cu Mijloacele fixe propuse pentru casare în anul 2019, aferente listelor de inventar din anul 2019 - anexa nr. 1;

· Tabelul centralizator cu Obiectele de inventar  propuse pentru casare în anul 2019, aferente listelor de inventar din anul 2019 - anexa nr. 2;

· Aprobarea propunerilor de casare de către Comitetul Director, menţionată în şedinţa acestuia din data de 14.02.2020 şi consemnată în procesul - verbal cu nr. 7/14.02.2020, încheiat de acesta;

· Decizia nr. C.A. 3/25.02.2020 a Consiliului de Administraţie al Spitalului Municipal Sighişoara prin care se aprobă propunerile de casare făcute de Comitetul Director;

Având în vedere prevederile Legii nr. 95/2006 privind reforma în domeniul sănătăţii, republicată, cu modificările şi completările ulterioare;

Având în vedere prevederile art. 7 alin. (1) din Legea contabilităţii nr. 82/1991, republicată, cu modificările şi completările ulterioare;

Având în vedere prevederile H.G. nr. 841/1995 privind procedurile de transmitere fără plată și de valorificare a bunurilor aparținând instituțiilor publice, cu modificările şi completările ulterioare;

Având în vedere prevederile H.G. nr. 909/1997 pentru aprobarea Normelor metodologice de aplicare a Legii nr. 15/1994 privind amortizarea capitalului imobilizat în active corporale și necorporale, modificată și completată prin O.G. nr. 54/1997;

Având în vedere prevederile O.G. nr. 81/2003 privind reevaluarea și amortizarea activelor fixe aflate în patrimoniul instituțiilor publice, cu modificările şi completările ulterioare;

Având în vedere prevederile pct. 42 din Normele privind organizarea şi efectuarea inventarierii elementelor de natura activelor, datoriilor şi capitalurilor proprii, aprobate prin Ordinul Ministrului Finanţelor Publice nr. 2861/2009;
Având în vedere Raportul de specialitate al Spitalului Municipal Sighișoara, înregistrat la Municipiul Sighișoara cu nr. 17.126/20.07.2020, prin care se propune casarea mijloacelor fixe şi a obiectelor de inventar din evidenţele Spitalului Municipal Sighişoara;

 Având în vedere avizele favorabile ale tuturor comisiilor pe domenii de specialitate;
 În temeiul prevederilor art. 129 alin. (2) lit. c) și alin. (14), art. 139 alin. (1), alin. (3) lit. g) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
 H O T Ă R Ă Ş T E:
Art. 1. Se aprobă casarea mijloacelor fixe aflate în evidenţa Spitalului Municipal Sighişoara, în sumă totală de 881.367,39 lei, conform anexei nr. 1, care face parte integrantă din prezenta hotărâre.
Art. 2. Se aprobă casarea obiectelor de inventar aflate în evidenţa Spitalului Municipal Sighişoara, în sumă totală de 48.180,55 lei, conform anexei nr. 2, care face parte integrantă din prezenta hotărâre.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Comitetul Director al Spitalului Municipal Sighişoara şi Managerul Spitalului Municipal Sighişoara.
Art. 4. Prin grija d-nei Anca Bizo, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Sîrbu Ioan - Iulian       

                                              Contrasemnează pentru legalitate

                                                                                                  SECRETARUL GENERAL al municipiului,

                                                                                                   Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Biroul Buget, Contabilitate, Salarizare – Direcția Economică;

  3 ex. Spitalul Municipal Sighişoara.

10 ex.

B.A. 

